ߜߊ߬ߘߜ߭ߎ߫ ߁߭

ߜߊ߬ߘߜ߭ߎ߫ ߁ߐ ߞߏ߲ߞߏ߫ ߛߓߏߟߏ߲ ߠߋ߬ ߘߌ߫ ߡߍ߲ ߦߋ߫ ߞߌ߬ߕߊ߫ ߞߏ߰ߙߌ ߣߌ߫ ߞߊ߬ߦߋ߫ ߕߌ߲߬ߞߎߘߎ߲ ߟߎ߬ ߘߐ߫ ߡߊ߬ߟߌ ߕߟߋ߬ߓߋ ߥߙߏ߬ߘߎ߮ ߘߐ߫. ߕߏ߯ߘߊ߫ ߁߇ ߟߋ߬ ߦߴߊ߬ߟߋ ߛߓߏߟߏ߲ ߘߐ߫߸ ߊ߬ ߣߴߊ߬ ߛߌ߰ߓߊ߮ ߦߙߌߞߊ ߕߘߍ߬ ߦߋ߫ ߡߐ߰ ߂߅߇߇߅ ߟߋ߬ ߘߌ߫ ߂߀߀߉ ߝߘߏ߬ߓߊ߬ ߕߐ߰ߛߓߍ ߘߐ߫.  ߊ߬ ߞߎ߲߬ߠߊ߬ߛߌ߰ߟߌ߫ ߕߊ߲ߓߊ߲ ߦߋ߫ ߛߜ߭ߊߓߊߙߌ߫ ߟߋ߬ ߘߌ߫߸ ߦߋ߲߬ ߡߍ߲ ߦߋ߫ ߞߏ߰ߙߌ ߥߙߏ߬ߘߎ߯ ߕߟߋ߬ߓߋ ߘߏ߫ ߘߌ߫ ߣߌ߫ ߞߎߘߍ߫ ߈߀ ߦߴߊ߬ ߣߌ߫ ߞߌ߬ߕߊ߫ ߕߍ߫ ߥߙߏ߬ߘߎ߯ ߕߟߋ߬ߓߋ ߘߐ߫. ߊ߬ ߛߏ߫ ߢߣߊߡߊ ߦߋ߫ ߛߜ߭ߊߓߊߙߌ߫ ߟߋ߬ ߘߌ߫.ߞߎߡߘߊ ߣߌ߲߬ ߡߎ߰ߡߍ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌ߬ߟߋ߬ߞߊ߲ ߥߞߌߔߋߘߌߦߊ ߟߋ߬ ߡߊ߬ 

 ߘߎ߰ߡߊ߬ߛߓߍ 
ߓߐߕߏ߲ ߦߋ߫ ߜߊ߬ߘߜ߭ߎ߫ ߁ߐ ߣߌ߫ ߓߎߜ߭ߊߙߌߓߦߊ߫ ߛߏߓߏߟߏ߲ ߠߋ߬ ߕߍ߫ ߞߐ߬ߘߎ߮ ߘߐ߫߸ ߜߊ߬ߘߜ߭ߎ߫ ߂ߣߊ߲ ߕߍ߫ ߕߟߋ߬ߓߐ ߘߐ߫߸ ߞߎ߬ߟߎ߫ ߕߍ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߞߐ߬ߞߐߝߕߊ߫ ߕߍ߫ ߕߟߋ߬ߓߋ ߘߐ߫. ߢߊߡߌߟߏ ߦߋ߫ ߖߊ߬ߟߏ߲߫ ߖߡߊ߬ߣߊ ߞߙߎ߬ߖߟߐߞߐ ߓߐߟߐ߲ߓߐߟߐ߲ ߠߎ߬ ߟߋ߬ ߘߌ߫. ߓߊߟߋ߲ ߡߍ߲ ߦߋ߫ ߓߊߝߌ߲ߓߊ ߓߏߟߏ߲ ߘߏ߫ ߘߌ߫߸ ߏ߬ ߦߋ߫ ߕߊ߬ߡߌ߲߬ ߠߴߊ߬ߟߋ߫ ߛߓߏߟߏ߲ ߘߐ߫߸ ߊ߬ ߛߎ߲ߞߎ߲ ߝߍߘߍ߲ߝߋ߲ ߠߎ߬ ߦߋ߫ ߦߙߌ߫ ߓߙߎߛߊ ߣߌ߫ ߜߍߞߊ߲ߠߊ ߦߙߌ߫ ߓߎߙߎ߲ ߠߋ߬ ߘߌ߫. ߞߎߡߘߊ ߣߌ߲߬ ߡߎ߰ߡߍ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߘߌߔߋߘߌߦߊ ߟߋ߬ ߡߊ߬

 ߛߌ߰ߓߊ߮ 
ߊ߬ߟߋ߬ ߛߓߏߟߏ߲ ߣߴߊ߬ ߕߏ߯ߘߊ߫ ߁߇ ߟߎ߬ ߟߊߘߍ߬ߣߍ߲ ߛߓߏߟߏ߲ ߘߌ߫, ߏ߬ ߛߌ߰ߓߊ߮ ߦߋ߫ ߡߐ߰ ߂߅߄߀߀ ߠߋ߬ ߘߌ߫ ߂߀߀߉ ߟߊ߫ ߡߍ߲ ߡߐ߰ ߄߁߀߀ ߦߋ߫ ߛߌ߱ ߘߐ߫ ߛߜ߭ߊߓߊߙߌ߫. ߊ߬ ߛߌ߰ߓߊ߮ ߝߊ߲߬ߓߊ ߦߋ߫ ߡߊ߬ߣߌ߲߬ߞߊ ߟߎ߬ ߟߋ߬ ߘߌ߫ ߞߵߊ߬ ߕߐ߬ ߕߜߋ ߞߍ߫ ߝߌߟߊ ߟߎ߬ ߘߌ߫. ߊ߬ ߘߌ߯ߣߊ߫ ߞߎ߲ߓߊ ߦߋ߫ ߛߌ߬ߟߡߊ߬ߦߊ ߣߌ߫ ߌߛߟߊߞߦߊ ߣߌ߫ ߛߏߡߦߊ ߟߎ߬ ߟߋ߬ ߘߌ߫. 

 ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ 
ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߢߣߊߡߊ ߦߋ߫ ߛߣߍ߬ߞߍ ߣߌ߫ ߓߌߦߊ߲ߡߙߊ ߟߎ߬ ߟߋ߬ ߘߌ߫. ߏ߬ ߟߛߊߣߌ߲ߧߊ ߘߐ߫߸ ߓߊߟߏ߫ ߛߣߍ߸ ߛߣߍ߬ߞߍ߬ߟߊ ߟߎ߬ ߦߋ߫ ߞߐߙߐ߲ߘߌ ߣߌ߫ ߕߌ߬ߦߊ ߟߎ߬ ߛߣߍ߬ ߟߴߊ߬ߟߎ߫ ߝߋ߬ߙߋ߫ ߞߊ߲ߡߊ߬. 

ߟߐ߬ߟߌ߬ߝߋ߲ ߠߎ߬

ߘߊ߲ߘߊߟߌ߫ ߘߊߞߎ߲ ߠߎ߬ ߦߋ߫ ߦߋ߲߬ ߦߏ߫ ߘߊ߲ߘߊߟߌߟߊ߫ ߛߓߊ߬ ߟߎ߫߸ ߖߌ߬ߓߊ߬ߓߊ߬ߛߏ߫ ߝߌ߬ߟߊ߫߸ ߊ߬ ߣߌ߫ ߓߊߛߌߓߏ߲߫ ߞߋߟߋ߲߫. ߡߌ߲߬ߖߌ ߛߐ߬ߘߐ߲߫ ߛߌߟߊ ߟߎ߬ ߞߐ߬ߟߐ߲ ߣߌ߫ ߕߙߏ߬ߞߏ ߟߊ߫ ߞߐ߬ߟߐ߲߫ ߛߋ߲߬ߣߍ߲ ߃߁ ߠߎ߫ ߟߋ߬ ߘߌ߫ ߝߌ߬ߙߏ߲ ߦߋ߫ ߡߍ߲ ߠߎ߬ ߟߊ߫.

 ߟߊ߬ߞߟߏ߬ߞߟߏ߬ߟߌ 
ߞߊ߬ߙߊ߲߬ߕߊ ߛߊ߯ߘߊ߫ ߝߟߐ߫ ߁߄ ߠߋ߬ ߦߋ߫ ߜߊ߬ߘߜ߭ߎ߫ ߁ߐ ߘߐ߫߸ ߊ߬ ߣߌ߫ ߞߊ߬ߙߊ߲߬ߕߊ ߛߊ߯ߘߊ߫ ߝߌߟߊߣߊ߲ ߝߌ߬ߟߊ߬ ߣߌ߫ ߡߊߘߙߊߛߊ߫ ߞߋߟߋ߲߫ ߣߌ߫ ߛߓߍߛߎ߲ߦߊߟߌ ߞߊ߬ߙߊ߲߬ߕߊ߫ ߛߊ߬ߓߊ߫ ߣߌ߫ ߡߏ߬ߛߏ ߟߎ߬ ߡߊߞߊ߬ߙߊ߲߬ ߦߙߐ ߟߎ߬ ߣߌ߫ ߘߡߊߞߟߏ ߣߌ߫ ߘߌߣߍ߲߫ ߓߘߎߓߘߎ߫ ߞߊߙߊ߲ߕߊ ߟߎ߫ ߓߍ߯ ߦߋ߫ ߜߊ߬ߘߜ߭ߎ߫ ߜߋ߲߬ ߞߊߙߊ߲ ߕߊ߲ߓߊ߲ ߠߎ߬ ߦߋ߫ ߛߜ߭ߊߓߊߙߌ߫ ߟߋ߬߸ ߊ߬ ߣߌ߫ ߟߞߊ߬ߙߊ߲߬ߠߌ߲ ߘߎ߲ߓߎ ߡߍ߲ ߦߋ߫ ߞߌ߬ߕߊ߫. 

 ߦߟߌߡߊߛߙߋ ߟߎ߬ 
ߦߌߟߡߊ:ߘߎ߰ߡߊ߬ߛߓߍ
ߦߌߟߡߊ:ߡߊ߬ߟߌ ߛߏ
ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߝߘߊ߬ߝߌ߲߬ߠߊ߫ ߕߟߋ߬ߓߋ ߛߏ
ߦߌߟߡߊ:ߡߊ߬ߟߌ ߓߏ߲߬ߘߊ